Rikunarita-ORG/Wikinium huggingface dataset:
# New Line Cinema

| *New Line Cinema* |
| --- |
|  |
| Tips |
meitas uzņēmums |
| Darbības joma |
kino |
| Dibinātājs |
Roberts Šaije |
| Galvenās personas | * Kerolaina Blekvuda
* Ričards Breners
 |
| Produkti | * filmas
* videospēles
* mājas video
 |
| Mātes uzņēmums | * *Turner Entertainment* (1994–1996)
* *Time Warner* (1996–2008)
* *Warner Bros.* (2008–2022)
* *Warner Bros. Motion Picture Group* (2022–pašlaik)
 |
| Nodaļas | * *New Line Television*
* *Fine Line Features*
* *New Line Home Entertainment*
* *Picturehouse* (kopā ar HBO)
 |
| **Atsauces:** |

New Line Cinema ir ASV kinokompānija, *Warner Bros.* meitas uzņēmums. Kompāniju 1967. gadā dibināja Roberts Šaije kā neatkarīgā kino izplatīšanas kompāniju, kas vēlāk kļuva par studiju. 1994. gadā to iegādājās *Turner Broadcasting System*. 1996. gadā *Turner* tika apvienots ar *Time Warner* izveidojot *WarnerMedia*, un līdz ar to 2008. gadā *New Line* tika apvienots ar *Warner Bros. Pictures*. Pašreiz kinostudijas filmas izplata *Warner Bros. Pictures*.

Starp ienesīgākajām kinostudijas filmām ir "Gredzenu pavēlnieka" triloģija, "Tas" (2017), "Hobita" triloģija, "Sastrēgumstundu" filmu cikla, "Ostina Pauersa" filmu cikls un daudzas citas filmas.

## Atsauces

## Ārējās saites

* *IMDb* profils (angliski)
# Disnejlenda

Disnejlendas pils.
**Disnejlenda** ir izklaides parks, kas atrodas Dienvidostas bulvārī 1313, Anahaimā, Kalifornijā, ASV. Tas tika atvērts 1955. gada 17. jūlijā. Parks pieder Volta Disneja kompānijai. Kopš atvēršanas parku ir apciemojuši vairāk nekā 515 miljoni cilvēku. 2005. gada 17. jūlijā tas svinēja 50 gadu jubileju. Disnejlendas ir atvērtas arī citās valstīs — Parīzē (Francija), Šanhajā (Ķīna), Tokijā (Japāna), Honkongā (Ķīna) un Orlando (Florida, ASV).

## Ārējās saites

* Oficiālā Disnejlendas mājaslapa (angliski)
# Herberts Ross

| **Herberts RossHerbert Ross* |
| --- |
| Dzimis |
1927. gada 13. maijā  Ņujorka, ASV |
| Miris |
2001. gada 9. oktobrī (74 gadu vecumā)  Ņujorka, ASV |
| Nodarbošanās |
aktieris, horeogrāfs, režisors |
| Darbības gadi |
1942—1995 |

**Herberts Deivids Ross** (angļu: *Herbert David Ross*; dzimis 1927. gada 13. maijā, miris 2001. gada 9. oktobrī) bija amerikāņu aktieris, horeogrāfs, režisors un producents. Nominēts divām Amerikas Kinoakadēmijas balvām un *Tony* balvai.

Vislabāk pazīstams, režisējot mūziklus un komēdijas, kā *Goodbye, Mr. Chips* (1969), *The Owl and the Pussycat* (1970), "Nospēlē vēlreiz, Sem" (*Play It Again, Sam*, 1972), *The Sunshine Boys* (1975), *Funny Lady* (1975), *The Goodbye Girl* (1977), *California Suite* (1978), *Pennies from Heaven* (1981), "Brīvie" (*Footloose*, 1984), "Dzelzs magnolijas" (1989) un "Zēni malā" (1995). Viens no Rosa zināmākajiem darbiem ir arī mistērijas žanra filma *The Last of Sheila* (1973). Par drāmu *The Turning Point* (1977) nominēts Kinoakadēmijas balvai kategorijās "Labākais režisors" un "Labākā filma" (kā producents). Saņēmis arī Zelta globusa balvu kategorijā "Labākais režisors".

Pazīstams arī ar darbu Brodvejā, kur strādājis par horeogrāfu un sadarbojies ar tādām personām kā Bārbru Streisandi, Stīvenu Sondheimu un Ričardu Rodžersu.

## Ārējās saites

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Sofiko Čiaureli[labot | labot pirmkodu]

| **Sofiko ČiaureliСофико Чиаурели* სოფიკო ჭიაურელი |
| --- |
| Dzimusi |
1937. gada 21. maijā  Tbilisi, Gruzijas PSR, PSRS, tagad  Gruzija |
| Mirusi |
2008. gada 2. martā (70 gadu vecumā)  Tbilisi, Gruzija |
| Nodarbošanās |
aktrise |
| Darbības gadi |
1956—2008 |
| Dzīvesbiedrs | * Georgijs Šengelaja
* Kote Maharadze
 |

**Sofiko Čiaureli** (krievu: *Софико Чиаурели*; gruzīnu: სოფიკო ჭიაურელი; dzimusi 1937. gada 21. maijā, mirusi 2008. gada 2. martā) bija padomju / gruzīnu teātra un kino aktrise. Čiaureli piešķirti Gruzijas PSR Tautas skatuves mākslinieces (1976) un Armēnijas PSR Tautas skatuves mākslinieces (1979) goda nosaukumi, bijusi PSRS Valsts prēmijas laureāte (1980).

## Biogrāfija

Sofiko Čiaureli piedzima Tbilisi kinorežisora Mihaila Čiaureli un aktrises Veriko Andžaparidzes ģimenē. Sofiko izlēma pievērsties aktiermākslai 16 gadu vecumā. Viņa devās uz Maskavu, kur par režisoru gribēja mācīties viņas topošais vīrs Georgijs Šengelaja. Abi iestājās Vissavienības Valsts kinematogrāfijas institūtā, kuru Sofiko pabeidza 1960. gadā.

Pēc studijām atgriezusies Gruzijā, Čiaureli strādāja K. Mardžanišvili vārdā nosauktajā Tbilisi akadēmiskajā teātrī (1960—1964, 1968–2008) un Šotas Rustaveli vārdā nosauktajā Gruzijas akadēmiskajā teātrī (1964—1968). Čiaureli filmējusies vairāk nekā 100 filmās. Pazīstamākās lomas bijušas Georgija Danelijas filmā "Neskumsti!" (1969), Georgija Šengelaja filmā mūziklā "Verijas kvartāla melodijas" (1973), Tengiza Abuladzes filmā "Vēlmju koks" (*Древо желания*, 1977), Sergeja Paradžanova filmās "Granāta krāsa" (1968), "Leģenda par Suramas cietoksni" (1985), "Ašiks Keribs" (1988). Plašu popularitāti ieguva ar lomu kinostudijas "Mosfilm" TV detektīvfilmā "Meklējiet sievieti" (1982).

Mirusi pēc ilgstošas slimības 2008. gadā 70 gadu vecumā. Apglabāta Tbilisi Didubuiskas panteonā līdzās savam otrajam vīram Kote Maharadzem.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Софико Чиаурели: мать маленького принца* Intervija ar Sofiko Čiaureli, АиФ.ru (krieviski)
# Rejs Millands[labot | labot pirmkodu]

| **Rejs MillandsRay Milland* |
| --- |
| Rejs Millands 1947. gadā |
| Dzimis |
1907. gada 3. janvārī  Nīta, Velsa |
| Miris |
1986. gada 10. martā (79 gadu vecumā)  Torensa, Kalifornija, ASV |
| Nodarbošanās |
aktieris, režisors |
| Darbības gadi |
1929—1985 |
| Bērni |
2 |
|

Apbalvojumi[paslēpt]

|  |
| --- |
|  |
| Amerikas Kinoakadēmijas balva |
|
1945: labākais aktieris galvenajā lomā ("Zaudētā nedēļas nogale", 1945) |

 |

**Rejs Millands** (dzimis 1907. gada 3. janvārī kā **Alfrēds Redžinalds Džonss** (*Alfred Reginald Jones*), miris 1986. gada 10. martā) bija Velsā dzimis amerikāņu aktieris un kinorežisors.

Millands ir vislabāk pazīstams, attēlojot alkoholiķa rakstnieka lomu Billija Vaildera drāmas filmā "Zaudētā nedēļas nogale" (1945), par ko viņš saņēma Amerikas Kinoakadēmijas balvu kategorijā "Labākais aktieris galvenajā lomā", kā arī Kannu kinofestivāla labākā aktiera balvu. Citas pazīstamākās aktiera lomas ir filmās *Reap the Wild Wind* (1942), Alfreda Hičkoka *Dial M for Murder* (1954) un "Mīlas stāsts" (*Love Story*, 1970).

Pirms kļuvis par aktieri, Millands dienēja Britu armijā. Pirmā viņā loma bija 1929. gada filmā *The Flying Scotsman*, pēc kā viņš pārcēlās uz ASV un parakstīja deviņu gadu līgumu ar *Metro-Goldwyn-Mayer*. Strādājis arī *Paramount* un *Universal* studijās. Attēlojis galveno lomu panākumus guvušajā filmā *The Jungle Princess* (1936).

Piedalījies arī tādās filmās kā *Easy Living* (1937), *Beau Geste* (1939), Billija Vaildera "Majors un nepilngadīgā" (*The Major and the Minor*, 1942), *The Uninvited* (1944), Friča Langa *Ministry of Fear* (1944), *The Big Clock* (1948) un *The Thief* (1952), par ko viņš tika nominēts Zelta globusa balvai. Karjeras vēlākos gados pievērsies režisora karjerai, kā arī piedalījies televīzijas seriālos. Laikā, kad bijis viens no vislabāk apmaksātajiem *Paramounr* aktieriem, Millands filmās tēloja kopā ar daudzām populārām tā laika aktrisēm, kā Džīnu Tīrniju, Džīnu Arturu, Greisu Kelliju, Lanu Tērneru, Marlēnu Dītrihu, Morīnu O'Hāru, Džindžeru Rodžersu, Džeinu Vaimenu, Loretu Jangu un Veroniku Leiku.

## Atsauces

## Ārējās saites

* *Encyclopædia Britannica* raksts (angliski)
* *Encyclopædia Universalis* raksts (franciski)

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Billijs Krudaps

| **Billijs KrudapsBilly Crudup* |
| --- |
| Billijs Krudaps 2025. gadā |
| Dzimis |
1968. gada 8. jūlijā  Manhaseta, Ņujorka, ASV |
| Nodarbošanās |
aktieris |
| Darbības gadi |
1989—pašlaik |

**Viljams Geiters Krudaps** (angļu: *William Gaither Crudup*; dzimis 1968. gada 8. jūlijā) ir amerikāņu aktieris.

Par lomu filmā *Jesus' Son* (1999) Krudapu nominēja *Independent Spirit* balvai. Vēlāk atveidojis galvenās un otrā plāna lomas tādās filmās kā "Gandrīz slaveni" (2000), "Lielā zivs" (2003), "Uzticies vīrietim" (2005), "Labais gans" (2006), "Neiespējamā misija 3" (2006), "Sargi" (2009), "Sabiedrības ienaidnieki" (*Public Enemies*, 2009), "Stenfordas cietuma eksperiments" (*The Stanford Prison Experiment*, 2015), "Džekija" (2016), "20. gadsimta sievietes" (2016), "Svešais: Covenant" (2017), "Kur palikusi Bernadeta?" (2019) un "Džejs Kellijs" (2025).

2007. gadā saņēmis *Tony* balvu par lomu Toma Stoparda lugā *The Coast of Utopia*. Par lomu seriālā *The Morning Show* (2019—pašlaik) saņēmis divas *Emmy* balvas.

## Ārējās saites

* Vikikrātuvē par šo tēmu ir pieejami multivides faili. Skatīt: Billijs Krudaps.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
* *Box Office Mojo* profils (angliski)
# Eiva Gārdnere

| **Eiva GārdnereAva Gardner* |
| --- |
|  |
| Dzimusi |
1922. gada 24. decembrī  Smitfīlda, Ziemeļkarolīna, ASV |
| Mirusi |
1990. gada 25. janvārī (67 gadu vecumā)  Vestminstere, Londona, Anglija, Apvienotā Karaliste |
| Nodarbošanās |
aktrise |
| Darbības gadi |
1941—1986 |
| Dzīvesbiedrs | * Mikijs Rūnijs (1942–1943)
* Ārtijs Šovs (1945–1946)
* Frenks Sinatra (1951–1957)
 |

**Eiva Lavīnija Gārdnere** (angļu: *Ava Lavinia Gardner*; dzimusi 1922. gada 24. decembrī, mirusi 1990. gada 25. janvārī) bija amerikāņu aktrise.

1941. gadā Gārdnere parakstīja līgumu ar *MGM Studios*. Viņai bija nelielas lomas vairākās filmās, līdz viņas tēlojumu pamanīja filmā *The Killers*. Gārdnere kļuva par vienu no vadošajām Holivudas aktrisēm. Par lomu 1953. gada filmā *Mogambo* aktrisi nominēja Amerikas Kinoakadēmijas balvai.

Filmējusies tādās filmās kā *The Hucksters* (1947), *Show Boat* (1951), *The Snows of Kilimanjaro* (1952), *The Barefoot Contessa* (1954), "Bovani stacija" (*Bhowani Junction*, 1956), *On the Beach* (1959), *Seven Days in May* (1964), *The Night of the Iguana* (1964), *The Life and Times of Judge Roy Bean* (1972), *Earthquake* (1974) un *The Cassandra Crossing* (1976).

1999. gadā Amerikas Kinoinstitūts ierindoja Gārdneri 25. vietā izcilāko sieviešu kārtas zvaigžņu sarakstā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Eiva Gārdnere.

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)

* *IMDb* profils (angliski)
* *AllMovie* profils (angliski)
# Dženifere Džonsa

| **Dženifere DžonsaJennifer Jones* |
| --- |
|  |
| Dzimusi |
1919. gada 2. martā Talsa, Oklahoma,  ASV |
| Mirusi |
2009. gada 17. decembrī (90 gadu vecumā) Malibu, Kalifornija,  ASV |
| Nodarbošanās |
aktrise |
| Darbības gadi |
1939–1974 |
|

Apbalvojumi

|  |
| --- |
|  |
| Amerikas Kinoakadēmijas balva |
| * 1943: Labākā aktrise otrā plāna lomā ("Bernadetes dziesma")
 |
| Zelta globusa balva |
| * 1943: Labākā aktrise ("Bernadetes dziesma")
 |

 |

**Dženifere Džonsa** (angļu: *Jennifer Jones*; dzimusi 1919. gada 2. martā kā **Filisa Lī Islija** (angļu: *Phylis Lee Isley*), mirusi 2009. gada 17. decembrī) bija Holivudas Zelta laikmeta laika aktrise. 1943. gadā ieguva Amerikas Kinoakadēmijas balvu kā labākā aktrise par titullomu Henrija Kinga 1943. gada filmā "Bernadetes dziesma". Par šo pašu lomu kļuva par vēsturē pirmās Zelta globusa balvas ieguvēju. No 1949. līdz 1965. gadam bija precējusies ar kinoproducentu Deividu Selzniku. Dzīves otrajā pusē pārtrauca aktrises karjeru.

## Ārējās saites

* Vikikrātuvē par šo tēmu ir pieejami multivides faili. Skatīt: Dženifere Džonsa.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* *Encyclopædia Universalis* raksts (franciski)

* *IMDb* profils (angliski)
* *AllMovie* profils (angliski)
# Jans de Bonts

| **Jans de BontsJan de Bont* |
| --- |
| Jans de Bonts 1973. gadā |
| Dzimis |
1943. gada 22. oktobrī  Eindhovena, Nīderlande |
| Nodarbošanās |
kinorežisors, producents, operators |
| Darbības gadi |
1965—2012 |
| Bērni |
2 |

**Jans de Bonts** (nīderlandiešu: *Jan de Bont*; dzimis 1943. gada 22. oktobrī) ir nīderlandiešu bijušais kinooperators, kinorežisors un producents.

Vislabāk pazīstams kā asa sižeta filmu "Ātrums" (1994) un "Viesuļvētra" (1996) režisors. Režisējis arī filmas "Ātrums 2" (*Speed 2: Cruise Control*, 1997), "Spoku nams" (1999) un "Lara Krofta: Kapeņu izlaupītāja 2" (2003).

Bijis operators sešās Pola Verhovena filmās: *Wat zien ik!?* (1971), *Turks fruit* (1973), *Keetje Tippel* (1975), *De vierde man* (1983), "Miesa+Asinis" (*Flesh & Blood*, 1985) un "Pamatinstinkts" (1992). Tāpat strādājis pie filmām *Cujo* (1983), "Nīlas dārgakmens" (*The Jewel of the Nile*, 1985), "Nežēlīgie ļaudis" (*Ruthless People*, 1986), "Cietais rieksts" (1988), *Black Rain* (1989), ""Sarkanā oktobra" meklējumos" (*The Hunt for Red October*, 1990), "Aiz dzīvības robežas" (*Flatliners*, 1990) un "Nāvējošais ierocis 3" (*Lethal Weapon 3*, 1992).

## Ārējās saites

* Vikikrātuvē par šo tēmu ir pieejami multivides faili. Skatīt: Jans de Bonts.

* *IMDb* profils (angliski)
* *AllMovie* profils (angliski)
* *Box Office Mojo* profils (angliski)
# The Patent Leather Kid

| *The Patent Leather Kid* |
| --- |
|  |
| Oriģinālais nosaukums | *The Patent Leather Kid* |
| Režisors |
Alfrēds Santels |
| Producents |
Alfrēds Santels |
| Scenārija autors | * Rūperts Hadžss (stāsts)
* Vinifreds Dans (adaptācija)
 |
| Galvenajās lomās |
Ričards Bartelmess |
| Operators | * Artūrs Idisons
* Ralfs Hemerass
* Elvins Knečtels
 |
| Izplatītājs | *First National Pictures* |
| Izdošana | * 1927. gada 1. septembris
 |
| Valsts |  ASV |
| Valoda | * mēmā filma
* titri angļu valodā
 |
| Kopējie ienākumi |
1,2 miljoni US$ |
| **IMDb profils** |

The Patent Leather Kid ir 1927. gada ASV mēmā filma. Filma parādīts stāsts par bokseri, kurš piedalās cīņās ārpus profesionālā ringa. Sākoties Pirmajam pasaules karam, viņu iesauc dienestā, un viņš dodas karot otrpus okeānam, kur, veicot varoņdarbu, tiek smagi ievainots. Filmā lomas atveido Ričards Bartelmess, Molija O'Deja, Lafords Deividsons, Metjū Betcs un Artūrs Stouns.

Filma ir Rūperta Hadžsa stāsta kino adaptācija. Filmas režisors ir Alfrēds Santels.

Galvenās lomas atveidotājs Ričards Bartelmess par tēlojumu tika izvirzīts 1. Kinoakadēmijas balvai nominācijā "Labākais aktieris galvenajā lomā".

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Rotten Tomatoes* profils (angliski)
# Song of the South

| *Song of the South* |
| --- |
|  |
| Žanrs |
animācijas filma, muzikāla filma |
| Režisors | * Hārvs Fosters
* Vilfrēds Džeksons
 |
| Producents |
Volts Disnejs |
| Scenārija autors | * Mortons Grānts
* Moriss Rafs
* Daltons S. Reimonds
* Bills Pīts
* Džordžs Stallingss
* Ralfs Raits
 |
| Galvenajās lomās | * Džeimss Baskets
* Bobijs Driskols
* Luana Patena
* Rūta Varika
* Lusila Votsone
* Hetija Makdaniela
 |
| Mūzika | * Daniele Amfiteatrofa
* Pols Dž. Smits
* Čārlzs Volkots
 |
| Studija | *Walt Disney Productions* |
| Izplatītājs | *RKO Radio Pictures* |
| Izdošana | * 1946. gada 12. oktobris (Atlanta)
* 1946. gada 20. novembris (Pasaules pirmizrāde)
 |
| Ilgums |
93 minūtes |
| Valsts |  ASV |
| Valoda |
angļu |
| Budžets |
2,1 miljons US$ |
| Kopējie ienākumi |
65 miljoni US$ |
| **IMDb profils** |

Song of the South ir 1946. gada ASV muzikālā filma, kuras režisori ir Hārvs Fosters un Vilfrēds Džeksons. Galvenās lomas atveido Džeimss Baskets, Bobijs Driskols, Luana Patena, Rūta Varika, Lusila Votsone un Hetija Makdaniela.

Tēvocis Remuss, jauks stāstnieks, stāsta septiņus gadus vecam Džonijam stāstus par zaķi, lapsu un lāci.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Sems Nīls[labot | labot pirmkodu]

| **Sems NīlsSam Neill* |
| --- |
| Sems Nīls 2022. gadā |
| Dzimis |
1947. gada 14. septembrī  Omā, Ziemeļīrija |
| Nodarbošanās |
aktieris, režisors, producents, scenarists |
| Darbības gadi |
1970—pašlaik |
| Bērni |
4 |

**Naidžels Džons Dermots "Sems" Nīls** (angļu: *Nigel John Dermot "Sam" Neill*; dzimis 1947. gada 14. septembrī) ir Jaunzēlandes aktieris, režisors, kinoproducents un scenārists.

Nīls ir dzimis Ziemeļīrijā, bet 1954. gadā ar ģimeni pārcēlies uz Kraistčērču, Jaunzēlandē. Kļuvis pazīstams ar 1977. gada filmu *Sleeping Dogs*, kurai sekoja lomas filmās *My Brilliant Career* (1979), *Omen III: The Final Conflict* (1981), "Apsēstība" (1981), "Kliedziens tumsā" (*Evil Angels*, 1988), "Nāvējošais klusums" (1989), "Sarkanā oktobra meklējumos" (*The Hunt for Red October*, 1990) un "Klavieres" (1993). Starptautisku atpazīstamību ieguvis, piedaloties Stīvena Spīlberga filmā "Juras laikmeta parks" (1993). Piedalījies arī filmas turpinājumos "Juras laikmeta parks 3" (2001) un "Juras laikmeta pasaule: Valdīšana" (2022).

Piedalījies arī filmās "Vājprāta rīklē" (1994), "Cauri horizontam" (1997), "Zirgu vārdotājs" (1998), "Divsimtgadīgais" (1999), "Vimbldona" (2004), "Zvērests" (2012), "Mežakuilis un ūdenskrese" (2016) un "Cilvēks vilcienā" (2018).

Nīls ir trīs reizes nominēts Zelta globusa balvai un divas reizes Emmy balvai.

## Ārējās saites

* *IMDb* profils (angliski)
* *AllMovie* profils (angliski)
# Gubernators[labot | labot pirmkodu]

Arnolds Švarcenegers ir bijis Kalifornijas gubernators
**Gubernators** (no latīņu: *gubernator* — ‘valdnieks’) vairums gadījumos ir publiska amatpersona, kuras rokās ir izpildvara nesuverēnā teritorijā, un tas ir pakļauts valsts vadītājam. Bieži gubernators ir lielas administratīvās teritorijas vai federatīvās vienības vadītājs. Dažādās politiskās sistēmās gubernatora vara var stipri atšķirties. Dažās valstīs gubernatoriem ir nomināla un ceremoniāla vara, bet citās — gubernatoriem ir pilnīga vara pār teritorijas valdību.

Gubernatora tituls vairāk ir izplatīts federālās valstīs, piemēram, Amerikas Savienotajās Valstīs katram štatam ir savs gubernators, toties parlamentārās valstīs šāds tituls ir sastopams retāk.

## Ārējās saites

* *Encyclopædia Britannica* raksts (angliski)
* *Encyclopædia Universalis* raksts (franciski)
# Apmātais

| Apmātais |
| --- |
|  |
| Oriģinālais nosaukums | *Spellbound* |
| Žanrs |
psiholoģiskais trilleris |
| Režisors |
Alfreds Hičkoks |
| Producents |
Deivids Selzniks |
| Scenārija autors | * Bens Hekts
* Enguss Makfeils
 |
| Galvenajās lomās | * Ingrīda Bergmane
* Gregorijs Peks
* Mihails Čehovs
 |
| Mūzika |
Miklošs Roža |
| Operators |
Džordžs Bārnss |
| Studija | * *Selznick International Pictures*
* *Vanguard Films*
 |
| Izplatītājs | *United Artists* |
| Izdošana | * 1945. gada 31. oktobris
 |
| Ilgums |
111 minūtes |
| Valsts |  ASV |
| Valoda |
angļu |
| Budžets |
1,5 miljoni US$ |
| Kopējie ienākumi |
6,4 miljoni US$ |
| **IMDb profils** |

**"Apmātais"** (angļu: *Spellbound*) ir 1945. gada ASV psiholoģiska trillera filma, kuras režisors ir Alfreds Hičkoks. Filmā galvenās lomas atveido Ingrīda Bergmane, Gregorijs Peks un Mihails Čehovs.

Filma ir par psihoanalītiķi, kura iemīlas savā kolēģī, jaunās slimnīcas vadītājā, bet atklāj, ka viņš ir viltvārdis, kurš cieš no amnēzijas un ir potenciāls slepkava.

"Apmātais" bija gan kritiski, gan finansiāli veiksmīga filma. Tā tika nominēta sešām Amerikas Kinoakadēmijas balvām, tai skaitā labākā filma un labākais režisors, un ieguva balvu kategorijā labākā oriģinālmūzika.

Gregorijs Peks un Ingrīda Bergmane (kadrs no filmas)
## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Džordžs Vends[labot | labot pirmkodu]

| **Džordžs VendsGeorge Wendt* |
| --- |
| Džordžs Vends 1989. gadā |
| Dzimis |
1948. gada 17. oktobrī  Čikāga, Ilinoisa, ASV |
| Miris |
2025. gada 20. maijā (76 gadu vecumā)  Losandželosa, Kalifornija, ASV |
| Nodarbošanās |
aktieris |
| Darbības gadi |
1975—2025 |
| Bērni |
3 |

**Džordžs Roberts Vends jaunākais** (angļu: *George Robert Wendt Jr.*; dzimis 1948. gada 17. oktobrī, miris 2025. gada 20. maijā) bija amerikāņu aktieris.

Vislabāk pazīstams ar lomu *NBC* situāciju komēdijā *Cheers* (1982—1993), par ko nominēts sešām *Emmy* balvām.

Pazīstams arī ar lomām tādās kinokomēdijās kā *Airplane II: The Sequel* (1982), *No Small Affair* (1984), "Flečs" (1985), *The Little Rascals* (1994), *Man of the House* (1995), *Spice World* (1997), *Outside Providence* (1999) un *Sandy Wexler* (2017), kā arī tādās drāmās kā *Somewhere in Time* (1980), *Dreamscape* (1984), "Mūžīgi jauns" (*Forever Young*, 1992), *Lakeboat* (2000) un *The Climb* (2019).

## Ārējās saites

* Vikikrātuvē par šo tēmu ir pieejami multivides faili. Skatīt: Džordžs Vends.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Mežāža zīmē

| Mežāža zīmē |
| --- |
|  |
| Oriģinālais nosaukums | *Under Capricorn* |
| Žanrs |
trilleris |
| Režisors |
Alfreds Hičkoks |
| Galvenajās lomās | * Maikls Vaildings
* Ingrīda Bergmane
* Džozefs Kotens
* Mārgareta Lītone
 |
| Studija | *Transatlantic Pictures* |
| Izplatītājs | *Warner Bros. Pictures* |
| Izdošana | * 1949. gada 8. septembris
 |
| Ilgums |
117 minūtes |
| Valsts |  ASV |
| Valoda |
angļu |
| **IMDb profils** |

**"Mežāža zīmē"** (angļu: *Under Capricorn*) ir 1949. gada ASV vēsturiska trillera filma, kuras režisors ir Alfreds Hičkoks. Filmā galvenās lomas atveido Maikls Vaildings, Ingrīda Bergmane, Džozefs Kotens un Mārgareta Lītone. Šī ir otra Hičkoka krāsu filma, pēc filmas "Virve" (1948).

Jauns vīrietis no Īrijas, Čārlzs, dodas uz Austrāliju, kur satiek kādu bagātnieku Semu. Izrādās, ka Čārlzs pazīst Sema sievu lēdiju Henrietu, aristokrāti, kura bija Čārlza māsas draudzene, kad viņi visi bija bērni. Henrieta kļuvusi par alkoholiķi un slēpj tumšus noslēpumus. Filmas darbība notiek 19. gadsimta Sidnejā.

"Mežāža zīmē" pirmizrāde notika 1949. gada 8. septembrī. Šī ir viena no nedaudzajām Hičkoka filmām, kas nav tipisks trilleris, bet gan mistērija, saistīta ar mīlas trijstūri.

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Rotten Tomatoes* profils (angliski)
# Toms Berendžers

| **Toms BerendžersTom Berenger* |
| --- |
| Toms Berendžers 2019. gadā |
| Dzimis |
Tomass Maikls Mūrs 1949. gada 31. maijā Čikāga, Ilinoisa,  ASV |
| Nodarbošanās |
aktieris |
| Darbības gadi |
1968—pašlaik |
|

Apbalvojumi

|  |
| --- |
|  |
| *Emmy* balva |
|
2012: Izcilākais otrā plāna aktieris miniseriālā vai filmā (*Hatfields & McCoys*) |
| Zelta globusa balva |
|
1987: Labākais otrā plāna aktieris ("Armijas vads") |

 |

**Toms Berendžers** (angļu: *Tom Berenger*; dzimis **Tomass Maikls Mūrs** (angļu: *Thomas Michael Moore*) 1949. gada 31. maijā) ir amerikāņu kino un TV aktieris.

Dzimis Čikāgā, studējis žurnālistiku Misūri Universitātē. 1968. gadā sāka aktiera karjeru, piedaloties ziepju operās.

Saņēmis nomināciju Amerikas Kinoakadēmijas balvai kategorijā "Labākais aktieris otrā plāna lomā" par štāba seržanta Boba Bārnsa atveidojumu filmā "Armijas vads" (1986), par šo lomu saņēmis Zelta globusa balu kategorijā "Labākais otrā plāna aktieris". Pazīstams arī ar Džeika Teilora lomu filmā *Major League* un Tomasa Beketa lomu filmā "Snaiperis" (*Sniper*, 1993). Vēl filmējies tādās filmās kā *Looking for Mr. Goodbar* (1977), "Kara suņi" (*The Dogs of War*, 1980), *The Big Chill* (1983), *Someone to Watch Over Me* (1987), *Betrayed* (1988), *The Field* (1990), "Aizvietotājs" (*The Substitute*, 1996), "Treniņa diena" (2001) un "Pirmsākums" (2010).

Saņēmis *Primetime Emmy* balvu kā izcilākais otrā plāna aktieris miniseriālā vai filmā par Džima Vensa lomu 2012. gada miniseriālā *Hatfields & McCoys*.

## Ārējās saites

* Vikikrātuvē par šo tēmu ir pieejami multivides faili. Skatīt: Toms Berendžers.

* *IMDb* profils (angliski)
* *AllMovie* profils (angliski)